ફિલ્મની શરુઆતમાં સંજય દત્ત(રણબીર કપૂર) પોતાની એક બાયોગ્રાફી લખાવતો જોવા મળે છે. એ દરમિયાન રાઈટર તેની તુલના મહાત્મા ગાંધી સાથે કરી દે છે. આ સમયમાં જ તેને સુપ્રીમ કોર્ટ જેલની સજા કરે છે. એ જ રાત્રે સંજય આત્મહત્યાનો પ્રયાસ કરે છે. ત્યારે તેની વાઇફ માન્યતા(દીયા મિર્ઝા) તેની મુલાકાત એક મોટી લેખીકા વિની(અનુષ્કા શર્મા) સાથે કરાવે છે. હકીકતમાં સંજય અને માન્યતા ઇચ્છતા હોય છે કે તેમની લાઇફનું સત્ય સામે આવે. વિનીને સંજય પોતાની લાઈફ સ્ટોરી કહે તે પહેલા સંજયનો એક જૂનો દોસ્ત જુબિન(જિમ સરભ) તેની પાસે સંજયની ખરીખોટી કરી દે છે.